Olcsó receptek, olcsó ételek, olcsó sütemények: Trópusi csirkeburger
Trópusi csirkeburger
Jellemzők: alacsony zsírtartalmú szendvics ebédre, vacsorára, nagyobb mennyiségben otthoni bulikra. Ne felejtsd ki belőle az ananászt! (A húspogácsa egyéb köretekkel, salátákkal, főzelékekkel fogyasztva is remek.)
4 db nagy puffancs (ezzel finomabb), vagy 8 db kisebb hamburgerzsemle
1 konzerv cukrozatlan ananász (a Tescóban kapható ilyen "light" címkével ellátva), lecsöpögtetve
4-8 salátalevél megmosva és lecsöpögtetve
1 vöröshagyma vékony karikára szeletelve, besózva, majd átmosva
guacamole (opcionális)
A csirkefasírt hozzávalói:
50 dkg darált csirkehús (esetleg ugyanennyi pulykahús)
0,5 teáskanál őrölt csilipaprika
0,5 teáskanál őrölt koriander
liszt a megforgatáshoz
Gyúrd össze a fasírt hozzávalóit alaposan, majd formázz belőle 4 nagyobb vagy 8 kisebb lapos hamburgerpogácsát.
Forgasd meg a fasírtokat lisztben.
Dobd azokat forró olajba, s közepes lángon tartva a serpenyőt, süsd a pogácsák mindkét oldalát pirosra. (Nem kell sok olajat használni.)
Egy másik serpenyőbe önts egy evőkanálnyi olajat és pirítsd át rajta a citromlével megcseppentett ananászkarikák mindkét oldalát.
Vágd ketté a zsemléket. (Ha használsz egy kis guacamolét, kend meg ezzel az alsó részeket.) Helyezz az alsó felekre egy-két szelet száraz salátalevelet, erre kerüljön rá egy-kettő hagymaszelet, a forró húspogácsa, bőven majonéz, az ananász, végül a pékáruk teteje.
Egyéb elnevezések: hawaii stílusú csirkeszendvics, csirkefasírt, csibefasírt, csirke hamburgerfasírt, csirkés hamburgerpogácsa, csibeburger.
Kategóriák ananász, csili, csirke, csirkehúsos ételek, darált hús, fasírtok, feltét, gyors vacsora, hamburgerek, hawaii ételek, koriander, köménymag, olcsó vacsora, szendvicsek, vacsora, zöldséges ételek